**PRESSEMEDDELELSE**

December 2014

**Overvældende modtagelse hos danske bilkøbere:  
Mitsubishi Space Star er siden introduktionen i august solgt i mere end 2.000 eksemplarer**B-klassen er en af de mest konkurrenceprægede på det danske bilmarked, men med stærke priser fra 89.798 kr. og omfattende udstyr er det på kort tid lykkedes Mitsubishi Space Star at trænge i gennem til danskerne: Siden introduktionen midt i august har Mitsubishi solgt mere end 2.000 eksemplarer af den rummelige og økonomiske Space Star.  
  
Alene i november valgte 518 købere en Space Star, og det er lig med en 4. plads på top 20-listen over de mest solgte biler i Danmark. Imponerende for en helt ny bilmodel, der har været på markedet i blot fire måneder:

”Introduktionen af den nye Space Star har været en overvældende succes. Det er nyt, at danskerne kan få en moderne bil i B-klassen til under 90.000 kr., og det betød, at vi allerede efter den første uge havde solgt 500 biler. Kombinationen af rummelighed, stærke priser og god brændstoføkonomi vækker begejstring hos rigtig mange købere, ” siger Christian Haugaard, adm. direktør for Mitsubishi Danmark.  
  
**Meget udstyr**  
Space Star har meget plads i kabinen i forhold til de biler, danskerne har været vant til i 90.000 kroners-klassen. Det gør, at bilen uden videre kan bruges som familiens eneste. Derudover er det i høj grad et omfattende udstyrsniveau, med aircondition, fem døre, fjernbetjent centrallås og radio/CD-afspiller selv i indstigningsmodellen Inform, der virker tillokkende.   
  
Den fuldt udstyrede Intense til 114.990 kr. byder på standardudstyr, der hidtil er uset i prisklassen: Fuldautomatisk klimaanlæg, Bluetooth, fartpilot, alufælge, nøglefri adgang og start og meget mere.  
  
**Laveste driftsomkostninger**Space Star har endnu et es i ærmet: Lave driftsomkostninger. En analyse fra Bilpriser.dk\* viser, at den store sællert fra Mitsubishi er den bil i B-klassen, der giver ejerne de laveste samlede udgifter – over en periode på fire år koster det blot 1,33 kr. pr. kilometer at være bag rattet af Space Star.  
   
De lave omkostninger er i høj grad resultat af en brændstoføkonomi på 25 km/l ifølge EU-normen, svarende til et CO2-udslip på blot 92 g/km. Køberne af den økonomiske Space Star med A+-mærkning betaler ligeledes den laveste halvårlige ejerafgift på 290 kr.  
  
  
  
*Se det fulde modelprogram for Mitsubishi Space Star på* [www.mitsubishi.dk](http://www.mitsubishi.dk/)*, hvor man også nemt kan booke en prøvetur, finde nærmeste forhandler og læse mere om de øvrige modeller, fx ASX og Lancer.  
  
\**[www.bilpriser.dk](http://www.bilpriser.dk/)*, ”Analyse af Danmarks 20 billigste biler”, oktober 2014. Analysen tager udgangspunkt i Space Star 1,0 Inform.*

**Space Star modelprogram/udstyr og tekniske data**

* **1.0 Inform 89.798 kr. - 71 hk, 25 km/l, CO2-udslip 92 g/km**  
  **Udstyr**

Aircondition, radio/CD-afspiller, el-justerbare sidespejle, el-ruder foran, fjernbetjent centrallås, fem døre og fem siddepladser.

* **1.2 Invite 99.990 kr. - 80 hk, 24,4 km/l, CO2-udslip 96 g/km**

**Udstyr, i tillæg til Inform**

El-ruder for og bag, el-justerbare sidespejle m. varme, varme i forsæder, mørktonede ruder,

regnsensor, 14” alufælge og USB-port.

* **1.2 Intense. Introtilbud 114.990 kr. inkl. metallak – spar 30.000 kr.  
  80 hk, 23,3 km/l og 100 gram CO2/km**

**Udstyr, i tillæg til Invite**

Fuldautomatisk klimaanlæg, Bluetooth, ratbetjent fartpilot og radio/CD, nøglefri adgang og start, blinklys i sidespejle, læderrat- og gearknop, tågeforlygter, 15” alufælge.

* **1.2 Intense CVT aut. Introtilbud 129.990 kr. inkl. metallak – spar 30.000 kr.  
  80 hk, 22,7 km/l og 101 gram CO2/km**

**Finansiering**Space Star 1.0 Inform 992 kr. pr. måned.

**Privatleasing med udbetaling på 9.995 kr.**Space Star 1.2 Intense 1.950 kr. pr. måned inkl. serviceaftale.

Space Star 1.2 Intense CVT 2.250 kr. pr. måned inkl. serviceaftale.